อเมริกันฮอร์เรอร์สตอรี

อเมริกันฮอร์เรอร์สตอรี () เป็นภาพยนตร์ชุดทางโทรทัศน์อเมริกันแนวสยองขวัญ สร้างขึ้นและผลิตโดยไรอัน เมอร์ฟี และแบรด แฟลชัก โดยในแต่ละฤดูกาลจะมีการเล่าเรื่องราวที่ต่างกันออกไปและจบลงในฤดูกาลนั้น บางเรื่องราวได้รับแรงบันดาลใจจากเหตุการณ์ที่เกิดขึ้นจริง เอวัน ปีเตอส์ และ ซาราห์ พอลสัน เป็นนักแสดงที่ปรากฏตัวในทุกฤดูกาล ส่วน ลิลี เรบ และ ฟรานเซส คอนรอย ปรากฏตัวเกือบครบทุกฤดูกาล ขาดเพียงคนล่ะหนึ่งฤดูกาล

ฤดูกาลแรก Murder House เกิดขึ้นที่เมืองลอสแอนเจลิส รัฐแคลิฟอร์เนีย ในช่วงปี ค.ศ. 2011 เป็นเรื่องราวของครอบครัวที่ย้ายเข้าไปในบ้านที่กักขังวิญญาณของผู้ที่เสียชีวิตมากมายในอดีต ฤดูกาลที่สอง Asylum เกิดขึ้นที่รัฐแมสซาชูเซตส์ ในช่วงปี ค.ศ. 1964 เป็นเรื่องราวของผู้ป่วยและเจ้าหน้าที่ของสถาบันวิกลจริตทางอาญา ฤดูกาลที่สาม Coven เกิดขึ้นที่เมืองนิวออร์ลีนส์ รัฐลุยเซียนา ในช่วงปี ค.ศ. 2013 เป็นเรื่องราวเกี่ยวกับแม่มดที่เผชิญหน้ากับผู้ที่ต้องการจะทำลายพวกเขา ฤดูกาลที่สี่ Freak Show เกิดขึ้นที่เมืองจูปิเตอร์ รัฐฟลอริดา ในช่วงปี ค.ศ. 1952 เป็นเรื่องราวเกี่ยวกับคณะละครโชว์ของแปลกที่เหลืออยู่ไม่กี่แห่งในอเมริกา ฤดูกาลที่ห้า Hotel เกิดขึ้นที่เมืองลอสแอนเจลิสในช่วงปี ค.ศ. 2015 มุ่งเน้นไปที่เรื่องราวความลึกลับเหนือธรรมชาติของพนักงานและแขกในโรงแรม ฤดูกาลที่หก Roanoke เกิดขึ้นในอาณานิคมโรอาโนก รัฐนอร์ทแคโรไลนา ในช่วงปี ค.ศ. 2014-16 มุ่งเน้นไปที่เหตุการณ์อาถรรพณ์ที่เกิดขึ้นในบ้านไร่โดดเดี่ยว ซึ่งถูกครอบงำโดยผู้ที่เสียชีวิตในอาณานิคมโรอาโนก ฤดูกาลที่เจ็ด Cult เกิดขึ้นที่รัฐมิชิแกน เป็นจุดศูนย์รวมของลัทธิข่มขวัญที่เกิดขึ้นรอบเมือง จากผลพวงหลังการเลือกตั้งประธานาธิบดีสหรัฐ ปี 2016 ฤดูกาลที่แปด Apocalypse  เกิดขึ้นที่แคลิฟอร์เนียช่วงปี ค.ศ. 2021 พร้อมการกลับมาของแม่มดจาก Coven ในการพยายามป้องกันวันโลกาวินาศ

อเมริกันฮอร์เรอร์สตอรีออกอากาศทางช่องเคเบิลทีวีเอฟเอกซ์ในสหรัฐ เมื่อวันที่ 12 มกราคม ค.ศ. 2017 ซีรีส์ได้รับการต่ออายุสำหรับฤดูกาลที่เก้าโดยมีการต่ออายุสองฤดูกาลควบคู่กันกับฤดูกาลที่แปด Apocalypse  และเมื่อวันที่ 3 สิงหาคม ค.ศ. 2018 ซีรีส์ชุดนี้ได้รับการอนุมัติต่ออายุไปถึงฤดูกาลที่ 10 

แม้ว่าแต่ละฤดูกาลจะมีเนื้อเรื่องที่แตกต่างกัน แต่ อเมริกันฮอร์เรอร์สตอรี ก็ได้รับการตอบรับอย่างดีจากนักวิจารณ์โทรทัศน์โดยเฉพาะการแสดงของเจสซิกา แลงจ์ ผู้ได้รับรางวัลเอ็มมีสองรางวัล รางวัลลูกโลกทองคำ และรางวัลสมาคมนักแสดงภาพยนตร์และโทรทัศน์จากการแสดงของเธอ นอกจากนี้เคธี เบตส์ และเจมส์ ครอมเวล ยังได้รับรางวัลเอ็มมี สำหรับการแสดงของพวกเขา ขณะที่เลดี้ กาก้า ได้รับรางวัลลูกโลกทองคำ ซีรีส์ชุดนี้มีจำนวนผู้ชมสูงเรื่อยมาของช่องเคเบิลเอฟเอกซ์ โดยฤดูกาลแรกเป็นซีรีส์ทางเคเบิลที่มีจำนวนผู้ชมมากที่สุดในปี ค.ศ. 2011

การเผยแพร่

อ้างอิง

แหล่งข้อมูลอื่น

 
 
 American Horror Story  at TV.com

รายการโทรทัศน์ภาษาอังกฤษ
ภาพยนตร์ชุดทางโทรทัศน์อเมริกัน
รายการโทรทัศน์ช่องเอฟเอกซ์